
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 395 

8 Νοεμβρίου 2013 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Έγκριση πολεοδομικής μελέτης τμήματος της πολε- 
οδομικής ενότητας 3 (περιοχή Κορυφή του λόφου 
Γερμανού) του Δήμου Δάφνης - Υμηττού (Ν. Ατ¬ 
τικής) και τροποποίηση του εγκεκριμένου ρυμο¬ 
τομικού σχεδίου στα όρια σύνδεσης με την περι¬ 
οχή επέκτασης. 1 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου του τυ¬ 
πογραφείου εφημερίδας «Νέος Ορίζων» επί της 
Κεντρικής οδού της Ανδρίτσαινας της Δημοτικής 
Ενότητας Ανδρίτσαινας του Δήμου Ανδρίτσαινας 
- Κρεστένων (Ν. Ηλείας) και καθορισμός ειδικών 
όρων και περιορισμών δόμησης αυτού. 2 

Δ ΙΑΤΑΓΜΑΤ Α 

(ΐ) 

Έγκριση πολεοδομικής μελέτης τμήματος της πολεοδο¬ 
μικής ενότητας 3 (περιοχή Κορυφή του λόφου Γερ- 
μανού) του Δήμου Δάφνης - Υμηττού (Ν. Αττικής) και 
τροποποίηση του εγκεκριμένου ρυμοτομικού σχεδί¬ 
ου στα όρια σύνδεσης με την περιοχή επέκτασης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 43 (παρ. 1, 4, 5 και 7), 44 
(παρ. 1, 2 και 4), 45 (παρ. 4), 46,152 (παρ. 1, 2 και 6) 154, 
160 και 161 του Κώδικα Βασικής Πολεοδομικής Νομο¬ 
θεσίας (Κ.Β.Π.Ν.), που κυρώθηκε με το άρθρο μόνο του 
από 14-7/27-7-1999 π.δ/τος (Δ' 580). 

2. Τις διατάξεις των άρθρων 7, 11, 12, 14, 15, 19 και 31 
(παρ.1) του ν. 4067/2012 «Νέος Οικοδομικός Κανονισμός» 
(Α' 79). 

3. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κωδικοποιήθηκε με το άρθρο πρώτο του π.δ/τος 
63/2005 (Α' 98). 

4. Τις διατάξεις των άρθρων 1, 2, 283 και 286 του 
ν. 3852/2010 «Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης - Πρόγραμμα Καλ¬ 


λικράτης» (Α' 87) και του άρθρου 1ου της υπ’ αριθμ. 
45892/11.8.2010 απόφασης του Υπουργού Εσωτερικών, 
Αποκέντρωσης και Ηλεκτρονικής Διακυβέρνησης «Πρω¬ 
τοβάθμιοι και Δευτεροβάθμιοι Οργανισμοί Τοπικής Αυ¬ 
τοδιοίκησης της Χώρας κ.λπ.» (Β' 1292/2010, διόρθωση 
σφάλματος Β' 1623/2010). 

5. Την Υ46/6-7-2012 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουρ¬ 
γού Περιβάλλοντος, Ενέργειας και Κλιματικής Αλλαγής 
Σταύρου Καλαφάτη» (Β' 2101), όπως τροποποιήθηκε με 
τις υπ’ αριθμ. Υ157/9-8-2012 (Β'2312) και Υ331/11-7-2013 
(Β' 1717) όμοιες αποφάσεις και ισχύει. 

6. Την 22563/919/19.2.1990 απόφαση του Υπουργού 
Περιβάλλοντος, Χωροταξίας και Δημοσίων Έργων 
«Εγκριση Γενικού Πολεοδομικού Σχεδίου Δήμου Υμηττού 
(Ν. Αττικής)» (Δ' 144), επαναδημοσίευση (Δ'1061). 

7. Το υπ’ αριθ. 6718/01/25.2.2002 έγγραφο της Β Εφο¬ 
ρείας Προϊστορικών και Κλασικών Αρχαιοτήτων του 
Υπουργείου Πολιτισμού. 

8. Το υπ’ αριθ. 3994π.ε./6.2.2002 έγγραφο της 1ης Εφο¬ 
ρείας Βυζαντινών Αρχαιοτήτων του Υπουργείου Πολι¬ 
τισμού. 

9. Το υπ’ αριθ. 1262/24.9.2002 έγγραφο της Διεύθυνσης 
Δασών Αθηνών Περιφέρειας Αττικής. 

10. Το υπ’ αριθ. 995/2009 έγγραφο της Διεύθυνσης 
Οικοδομικών και Κτιριοδομικών Κανονισμών «Εγκριση 
Μελέτης Γεωλογικής Καταλληλότητας της περιοχής 
Κορυφή του Λόφου Γερμανού του Δήμου Υμηττού (Ν. 
Αττικής) στα πλαίσια της αντίστοιχης Πολεοδομικής 
Μελέτης ένταξης». 

11. Τις 143/1992, 107/1997,85/2000, 145/2000, 94/2004, 
49/2005, 182/2009, 181/2010, 220/2010 γνωμοδοτήσεις 
του Δημοτικού Συμβουλίου του Δήμου Υμηττού και την 
155/2011 γνωμοδότηση του Δημοτικού Συμβουλίου του 
Δήμου Δάφνης - Υμηττού. 

12. Την υπ’ αριθ. 268/2009 γνωμοδότηση του Κεντρικού 
Συμβουλίου Χωροταξίας Οικισμού και Περιβάλλοντος 
και την 101/2012 του Κεντρικού Συμβουλίου Πολεοδομι- 
κών Θεμάτων και Αμφισβητήσεων. 

13. Το γεγονός ότι από τις κανονιστικές διατάξεις του 
παρόντος δ/τος δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου ΟΤΑ. 

14. Τις 192/2013 και 280/2013 γνωμοδοτήσεις του Συμ¬ 
βουλίου της Επικράτειας με πρόταση του Αναπληρω- 

τή Υπουργού Περιβάλλοντος, Ενέργειας και Κλιματικής 
Αλλαγής, αποφασίζουμε: 

Άρθρο 1 

Εγκρίνεταί: α. η πολεοδομική μελέτη τμήματος της 
πολεοδομικής ενότητας 3 (περιοχή Κορυφή του λόφου 
Γερμανού) του Δήμου Δάφνης - Υμηττού (Ν. Αττικής) με 
τον καθορισμό οικοδομήσιμων χώρων, οδών, πεζοδρό¬ 
μων, κοινοχρήστου χώρου - χώρου πρασίνου - παιδικής 
χαράς, κοινοχρήστων χώρων - χώρων πρασίνου και 

β. η τροποποίηση του εγκεκριμένου ρυμοτομικού σχε¬ 
δίου στα όρια σύνδεσης με την περιοχή επέκτασης, με 
την κατάργηση ρυμοτομικής γραμμής και τη μετατρο¬ 
πή τμήματος κοινοχρήστου χώρου στη συμβολή των 
οδών Μπουμπουλίνας και Τσουμπέλη σε οικοδομήσιμο, 
όπως οι ρυθμίσεις των παρ. α και β. φαίνονται στα δύο 
(2) σχετικά πρωτότυπα διαγράμματα σε κλίμακα 1:500 
που θεωρήθηκαν από τον Προϊστάμενο της Διεύθυνσης 
Τοπογραφικών Εφαρμογών με την αριθ. 53096 /2013 
πράξη του και που αντίτυπα τους σε φωτοσμίκρυνση 
δημοσιεύονται με το παρόν διάταγμα. 

Αρθρο 2 

Εγκρίνεταί, όπως διατυπώνεται στα επόμενα άρθρα, 
ο πολεοδομικός κανονισμός της παραπάνω περιοχής, 
της οποίας το πολεοδομικό σχέδιο εγκρίνεταί με την 
παρ. α του άρθρου 1 του παρόντος. 

Αρθρο 3 

Στους οικοδομήσιμους χώρους της περιοχής της οποί¬ 
ας εγκρίνεταί το πολεοδομικό σχέδιο καθορίζεται χρή¬ 
ση αμιγούς κατοικίας, όπως προσδιορίζεται από το άρ¬ 
θρο 2 του από 23-2-1987 π.δ/τος (Δ' 166) και ειδικότερα: 

- Κατοικία 

- Ξενώνες μικρού δυναμικού (περί τις 20 κλίνες) 

- Εμπορικά καταστήματα (που εξυπηρετούν τις καθη¬ 
μερινές ανάγκες των κατοίκων της περιοχής παντοπω¬ 
λεία, φαρμακεία, χαρτοπωλεία κ.λπ.) 

- Κτίρια κοινωνικής πρόνοιας 

- Κτίρια πρωτοβάθμιας και δευτεροβάθμιας εκπαί¬ 
δευσης 

- Αθλητικές εγκαταστάσεις 

- Θρησκευτικοί χώροι 

- Πολιτιστικά κτίρια (και εν γένει πολιτιστικές εγκα¬ 
ταστάσεις) 

- Ιδιωτικές κλινικές. 

Αρθρο 4 

Στο πρόσωπο των οικοπέδων, οικοδομημένων ή μη, 
που βρίσκονται στην περιοχή της οποίας εγκρίνεταί και 
τροποποιείται το σχέδιο με το άρθρο 1 του παρόντος, 
επιβάλλεται προκήπιο πλάτους τριών (3) μέτρων, όπως 
φαίνεται στα διαγράμματα του ίδιου ως άνω άρθρου. 

Αρθρο 5 

Τα ελάχιστα όρια εμβαδού και προσώπου καθώς και 
οι λοιποί όροι και περιορισμοί δόμησης των οικοπέδων 
ορίζονται ως εξής: 

1. Ελάχιστο πρόσωπο: οκτώ (8) μέτρα. 

Ελάχιστο εμβαδόν: εκατόν πενήντα (150) τ. μέτρα. 

2. Επιπλέον των προϋποθέσεων της προηγουμένης 
παραγράφου απαιτείται όπως: 

α. Στο οικοδομήσιμο τμήμα των οικοπέδων εγγρά- 
φεται κάτοψη κτιρίου με ελάχιστη επιφάνεια πενήντα 
(50) τ. μέτρα και ελάχιστη πλευρά πέντε (5) μέτρα και 


β. τα οικόπεδα δεν δημιουργήθηκαν κατά παράβαση 
των διατάξεων του από 22.6.1983 π.δ/τος (Δ' 284). 

3. Μέγιστο ποσοστό κάλυψης των οικοπέδων: εξήντα 
τοις εκατό (60%) της επιφάνειάς τους. 

4. Συντελεστής δόμησης: έξι δέκατα (0,6). 

5. Μέγιστο επιτρεπόμενο ύψος των ανεγερθησομένων 
κτιρίων επτά (7) μέτρα. 

Πάνω από το μέγιστο επιτρεπόμενο ύψος των κτιρίων 
επιτρέπεται η κατασκευή στέγης, σύμφωνα με τις δια¬ 
τάξεις του άρθρου 19 του ν. 4067/2012 «ΝΟΚ». 

6. Πριν από οποιαδήποτε εκσκαφική εργασία για την 
ανέγερση νέων οικοδομών ή σε περίπτωση κατεδάφι¬ 
σης, απαιτείται έλεγχος από την αρμόδια Β' Εφορεία 
Προϊστορικών και Κλασικών Αρχαιοτήτων και την Α' 
Εφορεία Βυζαντινών Αρχαιοτήτων του Υπουργείου Παι¬ 
δείας και Θρησκευμάτων, Πολιτισμού και Αθλητισμού. 

7. α. Απαγορεύεται η τοποθέτηση διαφημίσεων και 
διαφημιστικών πινακίδων στους ελεύθερους κοινόχρη¬ 
στους χώρους καθώς και στους πεζοδρόμους. Επιτρέ¬ 
πεται μόνο η τοποθέτηση πινακίδων που πληροφορούν 
για τη θέση Δημόσιων - Δημοτικών κτιρίων, Οργανισμών 
Κοινής Ωφέλειας, νοσοκομείων, φαρμακείων κ.λπ., καθώς 
και των πινακίδων γενικής κυκλοφοριακής πληροφό¬ 
ρησης. 

β. Στα προκήπια επιτρέπεται η τοποθέτηση μόνο μιας 
πινακίδας ανά οικόπεδο, πληροφοριακής για τις χρήσεις 
του κτιρίου και τις δραστηριότητες των ενοίκων του, 
με μέγεθος προσαρμοσμένο στις όψεις των κτιρίων. 

γ. Απαγορεύεται η τοποθέτηση διαφημίσεων και δια¬ 
φημιστικών πινακίδων οποιοσδήποτε μορφής και υλικού 
τόσο επί των όψεων των κτιρίων όσο και επί των δω¬ 
μάτων αυτών. Στις όψεις επιτρέπεται μόνο η τοποθέ¬ 
τηση πινακίδων που πληροφορούν για τις χρήσεις των 
κτιρίων και τις δραστηριότητες των ενοίκων τους, με 
μέγεθος προσαρμοσμένο στις όψεις αυτές. Οι πινακίδες 
αναγράφονται υποχρεωτικά στην ελληνική γλώσσα. Σε 
περίπτωση ανάγκης ξενόγλωσσης, αυτή τοποθετείται 
κάτω από την ελληνική με μικρότερα στοιχεία. 

8. Διαφημίσεις και διαφημιστικές πινακίδες οποιοσ¬ 
δήποτε μορφής και υλικού, που απαγορεύονται από τις 
διατάξεις του παρόντος, απομακρύνονται σε διάστημα 
έξι (6) μηνών από τη δημοσίευση του παρόντος. 

9. Για την έκδοση οικοδομικών αδειών λαμβάνονται 
υπόψη τα πορίσματα και οι προτάσεις της εγκεκριμένης 
μελέτης Γεωλογικής Καταλληλότητας σύμφωνα με την 
οποία: «Για την έκδοση αδειών δόμησης και για την 
ασφαλή δόμηση της περιοχής η θεμελίωση να γίνεται 
στο υγιές βραχώδες υπόβαθρο, ιδιαίτερα στο νοτιοδυ¬ 
τικό τμήμα της υπό ένταξη περιοχής». 

Άρθρο 6 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Ενέργειας και Κλιματι¬ 
κής Αλλαγής αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 23 Οκτωβρίου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΣΤΑΥΡΟΣ ΚΑΛΑΦΑΤΗΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 37% 

Γεωγραφικό Πλάτος Αναφοράς: 

Μέτρο γρομμικής πορομόρφωσης (κ) στο Κέντρο Φύλλου: 

ΑΠΟΦΑΣΕΙ Σ 

Αριθμ. 59176 (2) 

Χαρακτηρισμός ως διατηρητέου του κτιρίου του τυπο¬ 
γραφείου εφημερίδας «Νέος Ορίζων» επί της Κεντρι¬ 
κής οδού της Ανδρίτσαινας της Δημοτικής Ενότητας 
Ανδρίτσαινας του Δήμου Ανδρίτσαινας - Κρεστένων 
(Ν. Ηλείας) και καθορισμός ειδικών όρων και περιο¬ 
ρισμών δόμησης αυτού. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις του άρθρου 6 (παρ. 3.α.) του ν. 4067/2012 
«Νέος Οικοδομικός Κανονισμός» (Α' 79). 

2. Τ ις διατάξεις των άρθρων 26 και 27 του ν. 4030/2011 
«Νέος τρόπος έκδοσης αδειών δόμησης, ελέγχου κατα¬ 
σκευών και λοιπών διατάξεων» (Α'249). 

3. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ/τος 63/2005 
(Α' 98). 

4. Την υπ’ αριθ. Υ46/6-7-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Περιβάλλοντος, Ενέργειας και Κλιματικής 
Αλλαγής Σταύρου Καλαφάτη» (Β' 2101), όπως τροπο¬ 
ποιήθηκε με τις υπ’ αριθ. Υ157/9-8-2012 (Β'2312) και Υ331/ 
11-7-2013 (Β' 1717) όμοιες αποφάσεις και ισχύει. 

5. Την από 15.5.2013 αιτιολογική έκθεση της Διεύθυνσης 
Αρχιτεκτονικής -Τμήμα Παραδοσιακών'Οικισμών. 

6. Την από 20.6.2013 σύμφωνη γνώμη του ενδιαφερο¬ 
μένου και φερόμενου ιδιοκτήτη, Ιωάννη Κωστόγιαννη 
(αριθ. πρωτ. ΥΠΕΚΑ 37489/20.6.2013). 

7. Το υπ’ αριθ. 7841/5.6.2013 έγγραφο του Δήμου Αν- 
δρίτσαινας - Κρεστένων. 

8. Την υπ’ αριθ. 56/συν.13η/26.7.2013 γνωμοδότηση του 
Κεντρικού Συμβουλίου Αρχιτεκτονικής. 

Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου ΟΤΑ, αποφασίζουμε: 

1. Χαρακτηρίζεται ως διατηρητέο, το κτίριο του τυπο¬ 
γραφείου εφημερίδας «Νέος Ορίζων» επί της Κεντρικής 
οδού της Ανδρίτσαινας του εγκεκριμένου ρυμοτομικού 
σχεδίου της Δημοτικής Ενότητας Ανδρίτσαινας του 
Δήμου Ανδρίτσαινας - Κρεστένων (Ν. Ηλείας) φερόμε- 
νης ιδιοκτησίας Ιωάννη Κωστόγιαννη, όπως φαίνεται με 
μαύρη διαγράμμιση στο σχετικό πρωτότυπο διάγραμμα 
σε κλίμακα 1:50, που θεωρήθηκε από τον Προϊστάμενο 
της Δ/νσης Τοπογραφικών Εφαρμογών με την αριθμ. 


59176/2013 πράξη του και που αντίτυπό του σε φωτο¬ 
σμίκρυνση δημοσιεύεται με την παρούσα απόφαση. 

2. Διατηρητέο χαρακτηρίζεται το αρχικό κτίριο καθώς 
και οι εναρμονιζόμενες με αυτό μεταγενέστερες προ¬ 
σθήκες. Ο καθορισμός των προκτισμάτων ή στοιχείων 
που αλλοιώνουν το αρχικό κτίριο πραγματοποιείται από 
το Συμβούλιο Αρχιτεκτονικής (ΣΑ). 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή τόσο 
των επί μέρους αρχιτεκτονικών ή καλλιτεχνικών και 
διακοσμητικών στοιχείων, όσο και του κτιρίου συνολικά, 
πλην των προκτισμάτων ή των στοιχείων του κτιρίου για 
τα οποία το Συμβούλιο Αρχιτεκτονικής (ΣΑ) γνωμοδοτεί 
για την αφαίρεσή τους. 

4. Επιτρέπεται η επισκευή, ο εκσυγχρονισμός των 
εγκαταστάσεων, η ενίσχυση στον φέροντα οργανισμό 
καθώς και επεμβάσεις για λόγους λειτουργικούς του 
χαρακτηριζόμενου κτιρίου, εφόσον δεν αλλοιώνεται ο 
αρχιτεκτονικός χαρακτήρας του και δεν θίγονται τα 
διατηρητέα στοιχεία του. 

5. Δεν επιτρέπεται η τοποθέτηση φωτεινών ή μη 
επιγραφών και διαφημίσεων στο χαρακτηριζόμενο ως 
διατηρητέο κτίριο. Επιτρέπεται μόνο η τοποθέτηση επι¬ 
γραφών μικρών διαστάσεων που πληροφορούν για την 
χρήση των χώρων του κτιρίου. 

6. Αιτήσεις για προσθήκη στο διατηρητέο κτίριο απο- 
στέλλονται από την αρμόδια Υπηρεσία Δόμησης στην 
αρμόδια Υπηρεσία του Υπουργείου Περιβάλλοντος, 
Ενέργειας και Κλιματικής Αλλαγής με γνώμη του Συμ¬ 
βουλίου Αρχιτεκτονικής για ειδικές ρυθμίσεις σύμφωνα 
με τις διατάξεις του άρθρου 6 παρ. 3γ του ν. 4067/2012 
(Α'79) εφόσον δεν παραβλάπτεται το διατηρητέο κτίριο 
και ο χώρος που το περιβάλλει. 

7. Για οποιαδήποτε επέμβαση στο εξωτερικό και 
εσωτερικό του διατηρητέου κτιρίου όπως και για την 
τοποθέτηση επιγραφών απαιτείται έγκριση του Συμ¬ 
βουλίου Αρχιτεκτονικής (ΣΑ). Στην περίπτωση αυτή με 
την ανωτέρω έγκριση επιβάλλεται και η υποχρεωτική 
απομάκρυνση και αντικατάσταση όλων των νεωτέρων 
στοιχείων και αλλοιώσεων που έχουν διαπιστωθεί ότι 
δεν εναρμονίζονται με το αρχικό κτίριο. 

8. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Οκτωβρίου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΣΤΑΥΡΟΣ ΚΑΛΑΦΑΤΗΣ 

